Kenny Rogers

Kenneth Ray „Kenny“ Rogers (* 21. august 1938, Houston, Texas, USA† 20. marec 2020, Colbert, Georgia) bol americký spevák, skladateľ, fotograf, hudobný producent, herec, interpret, autor a jeden z významných členov Siene slávy umelcov country.

Napriek tomu, že bol všeobecne uznávaný ako významný predstaviteľ country westernového hudobného žánru, z jeho tvorby môžeme zaregistrovať viac ako 120 skladieb v hudobných rebríčkoch všetkých hudobných žánrov. Jeho tvorba bola na vrcholoch týchto rebríčkov viac ako 200 týždňov a ich predaj na celom svete dosiahol viac ako 130 miliónov nosičov. Vďaka tejto skutočnosti sa nachádzal na popredných pozíciách Zoznamu najpredávanejších hudobných umelcov na svete.

Dva albumy Kennyho Rogersa, The Gambler and Kenny, sa nachádzajú v zozname "The 200 Most Influential Country Albums Ever", ktorý vzišiel z ankety organizovanej serverom About.com. V spoločnom prieskume čitateľov USA Today a časopisu People, ktorý sa konal v roku 1986 bol zvolený za „Najobľúbenejšieho speváka všetkých čias“. Bol držiteľom viacero významných ocenení ako sú American Music Award, Grammy, Academy of Country Music a, samozrejme aj Ceny asociácie country music za jeho kariéru, ktorá v roku 2003 dosiahla šiestu dekádu.

Aj neskôr v roku 2006 Kenny Rogers vydal album Water & Bridges, ktorý sa dostal do Top 5 rebríčka Billboard Country Albums a tiež bol v Top 15 rebríčka Billboard 200. Prvý singel albumu „I Can't Unlove You“ sa tiež stal významným hitom. V nasledujúcom roku absolvoval koncertné turné po Spojenom kráľovstve a Írsku. Kenny Rogers viackrát dostal šancu predviesť aj svoje herecké schopnosti. Bol hlavnou postavou programu televíznych sérií, ktoré televízia CBS vysielala pod titulom Kenny Rogers as The Gambler, tiež učinkoval napríklad v sérii The Muppet Show.

Diskografia 
 1976 – Love Lifted Me
 1977 – Kenny Rogers
 1977 – Daytime Friends
 1978 – Love or Something Like It
 1978 – The Gambler
 1979 – Kenny
 1980 – Gideon
 1981 – Share Your Love
 1982 – Love Will Turn You Around
 1983 – We've Got Tonight
 1983 – Eyes That See in the Dark
 1984 – What About Me?
 1985 – The Heart of the Matter
 1986 – They Don't Make Them Like They Used To
 1987 – I Prefer the Moonlight
 1989 – Something Inside So Strong
 1990 – Love Is Strange
 1991 – Back Home Again
 1993 – If Only My Heart Had a Voice
 1996 – Vote for Love
 1997 – Across My Heart
 1999 – She Rides Wild Horses
 2000 – There You Go Again
 2003 – Back to the Well
 2006 – Water & Bridges
 2011 – The Love of God
 2012 – Amazing Grace
 2013 – You Can't Make Old Friends
S Dottie Westovou
 1978 – Every Time Two Fools Collide
 1979 – Classics
S Davidom Fosterom
 1994 – Timepiece
Sviatočné albumy
 1981 – Once Upon a Christmas (s Dolly Partonovou)
 1989 – Christmas in America
 1996 – The Gift
 1998 – Christmas from the Heart
 2004 – Christmas with Kenny
 2006 – Christmas Collection
 2012 – Christmas Live!

Referencie

Iné projekty 

Popoví speváci USA
Country speváci USA
Rockoví speváci USA
Džezoví speváci USA
Popoví gitaristi USA
Country gitaristi USA
Rockoví gitaristi USA
Džezoví gitaristi USA
Popoví basgitaristi USA
Country basgitaristi USA
Rockoví basgitaristi USA
Džezoví basgitaristi USA
Popoví huslisti USA
Rockoví huslisti USA
Džezoví huslisti USA
Fotografi USA
Skladatelia modernej hudby USA
Hudobní producenti USA
Osobnosti z Houstonu